— Паз Дамейка — не гісторык, яна неаднаразова падкрэслівала гэта, яе цікавіць постаць продка як чалавека і сем’яніна. Тым не менш, магу зазначыць, што даследаванне аўстралійскай аўтаркі шырокае і грунтоўнае. Паз удалося паказаць Дамейку як чалавека-патрыёта і постаць сваёй эпохі — філамата, паўстанца, прадстаўніка ліцвінскай эміграцыі ў Парыжы. Ігнат Дамейка меў стасункі з буйнымі людзьмі таго часу: маркізам дэ Лафаетам, Адамам Чартарыйскім, сябраваў з Фрыдрыхам Шапенам, Адамам Міцкевічам — нават быў шаферам на яго вяселлі!